Zanijer: Sever Kosova najveći izazov
Šef UNMIK-a situaciju na Kosovu opisuje kao zamrznuti konflikt, ali smatra da je pozitivno što počinje proces koji vodi do dijaloga 
Lamberto Zanijer trenutnu situaciju na Kosovu opisuje kao zamrznuti konflikt, ali ocenjuje da je pozitivno što započinje politički proces koji bi dve strane trebalo da dovede za pregovarački sto. On kaže da se posle izricanja savetodavnog mišljenja Medjunarodnog suda pravde pokazalo da je za većinu članica kosovska nezavisnost političko a ne pravno pitanje. ” Zanijer ne smatra da će promena vlade u Prištini uticati na dijalog sa Beogradom. Dijalog o praktičnim pitanjima je trenutno u centru pažnje ali će proces pristupanja Evropskoj uniji, što je strateško opredeljenje Srbije, u jednom trenutku verovatno zahtevati razrešenje pitanja srpskog priznavanja nezavisnosti Kosova, smatra šef UNMIK-a. On kaže da situacija na severu predstavlja najveći izazov za kosovske vlasti, čija se strategija integracije zasniva na investicijama i novim projektima, ali i policijskim akcijama sprovodjenja zakona, što dovodi do konflikta sa srpskom stranom. Zanijer ne smatra da je ideja o teritorijalnoj reorganizaciji Kosova dobro rešenje, iako primećuje da bi takav dogovor verovatno predstavljao prečicu za izlaz iz komplikovane situacije. “ Kosovske vlasti UNMIK vide kao svojevrstan “negativan simbol”, primećuje Zanijer, koji je u septembru reagovao na optužbu kosovskih vlasti da prisustvo UNMIK-a usporava integraciju severnog dela Kosova. Prema Zanijerovim rečima, UN žele da pronadju dobru izlaznu strategiju za misiju na Kosovu, ali ne žele da ostave za sobom nesredjeno stanje, već pomirenje i dobre rezultate.